CELEX: 62022CN0083
Language: ro
Date: 2022-02-08 00:00:00
Title: Cauza C-83/22: Cerere de decizie preliminară introdusă de Juzgado de Primera Instancia de Cartagena (Spania) la 8 februarie 2022 – RTG/Tuk Tuk Travel S.L.

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/24
            
         
      Cerere de decizie preliminară introdusă de Juzgado de Primera Instancia de Cartagena (Spania) la 8 februarie 2022 – RTG/Tuk Tuk Travel S.L.
      (Cauza C-83/22)
      (2022/C 213/33)
      Limba de procedură: spaniola
      
         Instanța de trimitere
      
      Juzgado de Primera Instancia de Cartagena
      
         Părțile din procedura principală
      
      
         Reclamant: RTG
      
         Pârâtă: Tuk Tuk Travel S.L.
      
         Întrebările preliminare
      
      
                  1)
               
               
                  Articolul 169 alineatul (1) și alineatul (2) litera (a) și articolul 114 alineatul (3) TFUE trebuie interpretate în sensul că se opun articolului 5 din Directiva 2015/2302 privind pachetele de servicii de călătorie și serviciile de călătorie asociate (1), deoarece acest din urmă articol nu include, printre informațiile precontractuale obligatorii care trebuie furnizate călătorului, dreptul, conferit acestuia la articolul 12 din directivă, de a rezilia contractul înainte de începerea executării sale, cu rambursarea integrală a sumei plătite, în cazul unor circumstanțe inevitabile și extraordinare care afectează în mod semnificativ executarea pachetului de servicii de călătorie?
               
            
                  2)
               
               
                  Articolele 114 și 169 TFUE, precum și articolul 15 din Directiva 2015/2302 se opun aplicării principiilor disponibilității și coerenței, consacrate la articolul 216 și la articolul 218 alineatul 1 din LEC, în cazul în care aceste principii procedurale pot împiedica protecția deplină a consumatorului reclamant?
               
            
         (1)  Directiva (UE) 2015/2302 a Parlamentului European și a Consiliului din 25 noiembrie 2015 privind pachetele de servicii de călătorie și serviciile de călătorie asociate, de modificare a Regulamentului (CE) nr. 2006/2004 și a Directivei 2011/83/UE ale Parlamentului European și ale Consiliului și de abrogare a Directivei 90/314/CEE a Consiliului (JO 2015, L 326, p. 1).